Tallinn, 18. mai 2004. Tartus asuvas Eesti Spordimuuseumis on väljas näitus eelmise aasta õnnestunumatest pressifotodest. Näitus koosneb fotodest, mis esitati Eesti Ajalehtede Liidu 2003. aasta pressipreemia fotovõitlusele.
#000001
Spordimuuseumi keldrisse ja selle fuajeesse on mahtunud väljapaneku “Eesti pressifoto 2003” olemus- ja uudisfotode enamik.
#000002
Muuseumi keldrisaalis on aukohal kolmepildiline sari kõrvukrätsust, kelle viimse lennu Tartu-Tallinna maanteel jäädvustas Postimehe fotograaf Toomas Huik mullu suvel. Nii seda traagilist seeriat kui ka teisi fotovõistluse töid oli võimalus vaadata enne Tartusse toomist alates veebruari lõpust Tallinnas Kiek in de Kökis.
#000003
Ajalehtede Liit soovitab koostöös Spordimuuseumiga teoks saanud näitust kõigile fotohuvilistele, kaasa arvatud meediaõpetust andvatele koolidele.
#000004
Läinud nädalal avati ka spordimuuseumi uus püsiekspositsioon, mis paikneb ligemale 350 ruutmeetril ja kaheksas ruumis.
#000006